محمد فريد بزگر

محمد فريد بزگر ۱۳ د غبرگولي، ۱۳۳۹ ل - په انگرېزي: يو افغان درملگر، ژباړن او ليکوال دی. هغه د ختيځ بيارغونې موسسې بنسټگر او مشر دی. د دې تر څنگ د فريد بزگر بنسټ مشر هم دی. په بېلابېلو نړېوالو تنظيمونو او غېر دولتي موسسو کې يې کار کړی. د خبريالۍ په ډگر کې هم د تجربې خاوند دی او يو شمېر کتابونه يې ليکلي او ژباړلي هم دي. مخينه محمد فريد بزگر د عبدالقيوم بزگر زوی په ۱۳۳۹ ه ل د غبرگولي جوزا د مياشتې په ۱۳مه د کونړ ولايت، د نرنگ ولسوالۍ د چهارقلعه کلي کې زيږېدلی دی. زده کړې لومړنۍ زده کړې يې د همدغې سيمې د نرنگ په ليسه کې تر اووم ټولگي ترسره کړي. دويمې زده کړې يې تر دولسم ټولگي پورې د کابل په حبيبيه ليسه کې سر ته رسولي او په کال ۱۳۵۸ ه ل کې د همدغې ليسې د ساينس د څانگې څخه فارغ شوی دی. د پوهنتون په کانکور کې د لوړو نومرو په حاصلولو سره د وخت رژيم د لوړو زده کړو لپاره د ممتازو محصلينو په نوم بهر ته استاوه خو د کورنۍ او خپلې نه خوښې د کبله يې د کابل طب په معالجوي څانگه کې درس ته دوام ورکړ او د ۱۳۶۵ ه ل کال د کب په مياشت کې د دغه پوهنځې د معالجي طب څخه فارغ شوی دی. دندې د پوهنتون څخه تر فارغېدلو وروسته د کابل په عدلي طب کې يو څه وخت دنده تر سره کړې او په ۱۹۸۸ ز. کال کې د کورنۍ سره د کورنيو جگړو د کبله پيښور ته کډوال شو. د هجرت په چاپيريال کې يې د مخلتفو موسسو سره د ډاکټر په صفت کار کړی او په ترڅ کې يې خپلو زده کړو ته د ادارې، ژورناليرم او صحي برخو کې دوام ورکړی. چې په دې لړ کې يې د ژورناليزم يو نيم کلن کورس، د سترگو شپږ مياشتينی اساسي کورس د افغان ډاکټرانو لپاره د يادونې وړ دی. نژدې ۱۵ کاله يې د او ار ای انترنيشنل سره د روغتيايي زده کړو، صحي پروژو، ايچ ای وي ايډز پروژو د مشر په صفت کار کړی دی. په همدغه وخت کې يې د سره د سلامتۍ مجلې د مسوول په توگه د کال ۲۰۰۰ع څخه تر کال ۲۰۰۷ پورې کار کړی دی. په ۱۹۹۲ع کې يې د ختيځ بيارغونې موسسې کور بنسټ کېښود چې د خپرونو، صحت، روزنې او ماشومانو برخې يې تر اوسه هم فعالې دي. ډاکټر محمد فريد بزگر د مصر په قاهره کې د ايچ اي او او ايډز پروژو اداره درې دورې لنډمهاله کورسونه د نړيوالې روغتيايي ادارې په مالي مرسته تعقيب کړي دي. همدا راز يه په بنکاک- تايلنډ، هند، سريلانکا، مراکش، پاکستان، او نورو مختلفو هيوادونو کې لنډ مهاله يې صخي، اداري او روزنيز کورسونه تعقيب کړي دي. په يونيسيف کې يې د سيمه ييز ټرينر پاکستانافغانستان، په کې د ملي ټرينر او کې يې د نړيوال سلاکار ژينوا کې دندې تر سره کړي دي. د ايډز يه څلور-پنځو نړيوالو کنفرانسونو کې يې گډون کړی دی. ژباړلي او ليکلي آثار د سندباد پيښې د ماشومانو لپاره مصوره قصه، د فارسي څخه ژباړه د طرابلس زمريان تاريخي قصه د فارسي څخه ژباړه د اپينو لار، د ځوانانو له پاره په زړه پورې تاريخي كيسه، د فارسي ژباړل شوې هغه جنی چې له مار سره يي واده وکړ، مصوره قصه د فارسي ژباړل شوې د درملو د استعمال عملي لارښود، د روغتيايي کارکوونکو لپاره، له انگليسي ژباړل شوې رهنماى عملى طبابت اطفال، د روغتيايي کارکوونکو لپاره د انگليسي په دري ژباړل شوې ۷- رهنماى عملى كاربرد دواها، د روغتيايي کارکوونکو لپاره د انگليسي په دري ژباړل شوی ايډز څه شی دی؟، د روغتيايی کارکوونکو لپاره، د انگليسي څخه پښتو ته ایډز چیست؟ د روغتيايی کارکوونکو لپاره، د انگليسي څخه پښتو ته ذهنی وروسته والی او چال چلند ستونزی، له اردو په پښتو ژباړل شوی د ډاکټر صديق شينواري سره يو ځای د ځان او ټولنی روغتیا ساتنه، ليکنه په پښتو حفظ الصحه شخصی و محیطی، ليکنه په دري به کورنی کی د مخدراتو ستونزې، د انگليسي څخه پښتو ته خرمړى، د تُركي ليكوال عزيز نسين طنزداستانونه، له فارسي څخه پښتو ته د نشې زيانونه، له اردو څخه پښتو ته اضرار نشه، له اردو څخه دري ته د نشې زهر، له اردو څخه پښتو ته زهر نشه، له اردو څخه دري ته د جان په نوم فيل، مخدراتو ته نه، د ماشومانو لپاره مصور کتاب، له انگليسي څخه پښتو ته فيل به نام جان، نه به مخدرات، د ماشومانو لپاره مصور کتاب، له انگليسي څخه دري ته شير احمد د بلا په لومه کې، د مخدراتو د خبرداري د ماشومانو لپاره مصوره قصه، ليکنه شيراحمد در دام بلا، د مخدراتو د خبرداري د ماشومانو لپاره مصوره قصه، ليکنه، په دري ژبه ډير خوراکي، د دري څخه پښتو ته څو خطرناکې ناروغۍ، د انگليسي څخه پښتو ته خپله روغتيا څنگه وساتو، د دري څخه پښتو ته د سترگو ناروغۍ، د دري څخه پښتو ته اوس د ختيځ بيارغونې موسسې کور د اجرائي رئيس دنده پرغاړه لري، د فريد بزگر بنسټ چارې هم پر مخ بيايي. واده يې کړی او په کابل کې اوسېږي. پښتانه ليکوال